Kamu bisa jelasin ke aku soal Putu Wijaya dalam bahasa bali?

Putu Wijaya () inggih punika pangawi saking Bali. Dané sastrawan sané sampun kasub kaloktah antuk kakawian-kakawian makadi drama, satua cutet, novél, film miwah sané lianan. Putu Wijaya wantah putra sané pinih alit, masemeton sareng tiga. Putu seneng ngwacén sampun saking alit. Ajindané, I Gusti Ngurah Raka, ngaptiang Putu mangda dados dokter. Sakèwanten Putu nènten oneng ring paplajahan sanè mapaiketan sareng ilmu pasti. Putu seneng ring paplajahan sejarah, basa miwah seni. Putu ngawitin nyurat saking SMP. Reriptan dané sané kapertama inggih punika mamurda "Etsa" sané munggah ring  harian Suluh Indonésia, Bali. Ring SMA, Putu nyolahang drama dados sutradara ring klompok teater.  Putu sareng ring Bengkel Teater ngawit saking warsa 1967-1969. Raris dané nyarengin  Teater Kecil ring Jakarta. Putu Wijaya akéh pisan ngripta kakawian. Kirang langkung tigang dasa novél, cerpén kirang langkung siu, naskah drama sané akéhnyané 40, ésai, miwah sané lianan.